proxectonos/corpus_dominio_legal_administrativo_tmp huggingface dataset:
10/12/2020 | Administración LocalMunicipal
Cariño
PAI novembro de 2020

ANUNCIO DE COBRAMENTO No Decreto da Alcaldía 529/2020, de data 3 de decembro de 2020, aprobáronse os padróns fiscais de contribuíntes que deseguido se relacionan: – Prezo público pola prestación do servizo de punto de atención á infancia de Cariño, correspondente ó mes de novembro de 2020. Prazo de ingreso: o prazo de ingreso en período voluntario será dende o día 3 de decembro de 2020 ata o 2 de febreiro de 2020, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do Regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta Resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e/ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 4 de decembro de 2020. O alcalde José Miguel Alonso Pumar
10/12/2020 | Administración LocalMunicipal
Pontedeume
Aprobación definitiva de expediente de modificación de crédito número 30/2020

EDICTO Aprobación definitiva do expediente de modificación de crédito número 30/2020 Aprobada inicialmente na sesión plenaria do 12/11/2020 a modificación de crédito 30/2020, na modalidade de crédito extraordinario e suplemento de crédito, e unha vez exposto ao público mediante anuncios no no Boletín Oficial da Provincia n.º 193, do 13.11.2020, e no taboleiro de anuncios do Concello, sen terse presentado reclamación algunha, queda definitivamente aprobada, en aplicación dos artigos 177.2 e 169.3 do texto refundido da Lei reguladora das facendas locais. O resumo por capítulos do orzamento 2020 queda como segue: Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, contados a partir da presente publicación ou calquera outro recurso que se estime pertinente. Documento asinado dixitalmente por D. José Simoes Couceiro, alcalde en funcións (delegación conferida mediante Decreto 698/2020 de 3 de decembro), en Pontedeume a 9 de decembro de 2020.
10/12/2020 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 3 de decembro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Val do Dubra (expediente IN407A 2019/218-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT Cornes, no concello de Val do Dubra (expediente IN407A 2019/218-1), por resolución desta xefatura territorial, do 2 de novembro de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 27 de xaneiro de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Val do Dubra, deducida da que se someteu a información pública no DOG do 26.02.2020, no BOP do 10.02.2020 e no xornal La Voz de Galicia do 10.02.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 3 de decembro de 2020 Isidoro Martínez Arca Xefe Territorial da Coruña
10/12/2020 | Administración LocalMunicipal
Coristanco
Aprobación padrón taxa abastecemento de auga tercer trimestre 2020

A Alcaldía-Presidencia deste Concello, por resolución de data 1287 de 30 de novembro de 2020 acordou aprobar o padrón de contribuíntes da taxa polo subministro de auga potable correspondente ao 3º trimestre de 2020. Dacordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de intervención, durante o prazo de quince días, contados a partir da publicación do presente anuncio no Boletín Oficial da Provincia. Durante ese prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 01 de marzo de 2021 ata o 30 de abril de 2021. Transcorrido o prazo indicado, iniciarase o período executivo que determina o devengo do recargo de constrinximento e dos xuros de mora. Coristanco, 30 de novembro 2020 O Alcalde Juan Carlos García Pose
10/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72603. Vivenda unifamiliar. Concello de Sada

Nelson Antonio Maria Neves Abjij Comeche, solicita de Augas de Galicia por atoparse nas marxes do río s/d, a autorización de obras, no polígono 9, parcela 22, no lugar de Taibo, parroquia de Carnoedo (Santo André), Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72603. As obras solicitadas consisten na construción dunha vivenda unifamiliar composta de planta baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de decembro de 2020 O xefe do servizo territorial Néstor Rodríguez Arias (sinatura dixital ao marxe)
10/12/2020 | Administración LocalMunicipal
Vimianzo
Anuncio de cobranza

Mes de Novembro do ano 2020 (130 recibos por importe total de 5.796,92 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de Decembro de 2020 ata o día 15 de Febreiro de 2021. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 4 de decembro de 2020 A alcaldesa Mónica Rodríguez Ordóñez
10/12/2020 | Administración LocalMunicipal
Melide
Nomeamento funcionaria interina

Por Resolución da Alcaldía número 665/2020 do día 02/12/2020 acordouse o nomeamento de funcionaria interina para cubrir a praza por certificación de maternidade por parto da actual funcionaria interina dona María José Sánchez González con DNI nº ***2740*** que cubre a praza co Código do posto: 1-02-07, Funcionaria propia da Corporación. Escala de Administración Xeral. Subescala Administrativa. Grupo: C; Subgrupo: C1. Nivel de complemento de destino: 22, a favor de: NIKOLINA SERRATE AZULAY con DNI ***2740**. Melide, 3 de decembro de 2020 O alcalde José Manuel Pérez Penas Documento asinado dixitalmente
10/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.73418. Explotación gandeira. Concello de Zas

Yasmeen Solloa Laparte SL, solicita de Augas de Galicia por atoparse nas marxes do río s/d, a autorización de obras, no polígono 33, parcela 243, no lugar de Vilar, parroquia de Vilar (San Pedro), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.73418. As obras solicitadas consisten na execución do proxecto de:”Ampliación e mellora da explotación gandeira existente, construcción de nave para vacún de leite, anexos e fosa de purín cuberta”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de decembro de 2020 O xefe do servizo territorial Néstor Rodríguez Arias (sinatura dixital ao marxe)
10/12/2020 | Administración LocalMunicipal
Mazaricos
Aprobación definitiva de transferencia de crédito 5/2020

ANUNCIO O Pleno da Corporación, en sesión de data data 11 de novembro de 2020, aprobou inicialmente o expediente de transferencia de crédito 5/2020. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Mazaricos, 7 de decembro de 2020. O alcalde Juan José Blanco Riveiro
10/12/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 30 de novembro de 2020

SERVIZO DE PATRIMONIO E CONTRATACIÓN Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 30 de Novembro de 2020 Con arranxo ao disposto no artigo 154 da Lei 9/2017, do 8 de novembro, de Contratos do Sector Público, faise pública a relación de contratos formalizados por esta Deputación Provincial da Coruña no mes de novembro de 2020. A Coruña, 1 de decembro de 2020. O presidente O secretario Valentin González Formoso José Luis Almau Supervía
10/12/2020 | Administración LocalMunicipal
Rois
Anuncio de aprobación definitiva do proxecto de urbanización do aparcadoiro público de Rois na marxe esquerda do PQ1+960 da estrada AC-301 (Aluminios Cortizo, S. A.)

A Xunta de Goberno Local, na sesión de data 11 de novembro de 2020, aprobou definitivamente o PROXECTO DE URBANIZACIÓN DO APARCADOIRO PÚBLICO DE ROIS na marxe esquerda do P. Q. 1+960 da estrada AC-301, que presentou no Concello de Rois a empresa Aluminios Cortizo S. A. Contra o devandito acordo, que lle pon fin á vía administrativa, as persoas interesadas poderán interpoñer recurso potestativo de reposición no prazo dun mes, que comezará a contar dende o día seguinte á publicación deste anuncio. Todo isto, de conformidade co artigo 123 da Lei 39/2015, do 1 de outubro, do procedemento administrativo común das administracións públicas. Así mesmo, poderán interpoñer directamente o recurso contencioso-administrativo ante os xulgados do contencioso-administrativo no prazo de dous meses a partir do día seguinte a esta publicación, de conformidade co artigo 46 da Lei 29/1998, de 13 de xullo, da xurisdición contenciosa-administrativa, sen prexuízo de calquera outro que estime pertinente. Rois, 3 de decembro de 2020 O alcalde Ramón Tojo Lens
10/12/2020 | Administración LocalMunicipal
Porto do Son
Anuncio de ampliación prazo Covid

ANUNCIO Mediante acordo da Xunta de Goberno Local de data 02/12/2020 acordouse ampliar o prazo de xustificación das axudas para o impulso económico e protección do emprego do concello de Porto do Son para paliar os efectos do covid-19 (BOP n.º 76, do 29/05/2020) e fixar como data límite para levar a cabo a xustificación recollida na base 11, tanto para a modalidade da base 4.1 e da base 4.2 o 14/12/2020 incluído. O que se publica aos efectos oportunos. Porto do Son, o 04/12/2020. O ALCALDE-PRESIDENTE Asdo.: José Luis Oujo Pouso
10/12/2020 | Administración LocalMunicipal
Cambre
Ausencia de dona María del Carmen Pan Matos, concelleira delegada especial do servizo de Desenvolvemento Asociativo, dende o día 7 ao 13 de decembro de 2020, ambos os dous incluídos

O día 2 de decembro de 2020, esta Alcaldía ditou a Resolución número 1872/2020 que se transcribe a continuación: “Por Resolución desta Alcaldía núm.1323/2019, do 1 de xullo, conferín a dona Susana Eva Estremadoyro Leboreiro a delegación especial do servizo de Desenvolvemento Asociativo, incluídos na Área de Presidencia. Segundo o escrito rexistrado de entrada ao núm.0/4430 o día 2 de decembro de 2020, dona Susana Eva Estremadoyro Leboreiro non poderá exercer as súas funcións como concelleira con delegación especial desde o día o 7 ao 13 de decembro de 2020, ambos os dous incluídos. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro: Durante a ausencia de dona Susana Eva Estremadoyro Leboreiro, desde o día o 7 ao 13 de decembro de 2020, ambos os dous incluídos, o estudo, impulso, dirección e inspección das políticas sobre as que ostenta delegación especial serán exercidas por esta Alcaldía, quen ostenta a delegación xenérica da Área de Presidencia, na cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.1323/2019, do 1 de xullo. Transcorrido o citado prazo de ausencia, dona Susana Eva Estremadoyro Leboreiro continuará no exercicio das funcións que lle foron delegadas por esta Alcaldía. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para xeral coñecemento Cambre, 3 de decembro de 2020 O alcalde Óscar A. García Patiño
10/12/2020 | Administración LocalMunicipal
Boqueixón
Aprobación da conta xeral de 2019

Anuncio da aprobación da conta xeral de 2019 Expediente 2020/G012/000002 Unha vez rendida a conta xeral para o exercicio de 2019 e ditaminada pola Comisión Especial de Contas na sesión do día 9 de decembro de 2020, xunto co ditame e documentos que a xustifican, exponse ó público na Secretaría-Intervención, por un prazo de quince (15) días hábiles, que se computarán a partir do día seguinte ó da publicación deste anuncio no BOP, durante os que e oito (8) máis os interesados poderán formular por escrito as reclamacións, reparos ou observacións que coiden oportunas, tal e como sinala o art.212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Boqueixón, 9 de decembro de 2020. Manuel Fernández Munín Alcalde-presidente
10/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72188. Peche. Concello de Carral

Rafael Alberto Stelzer Kellaway, solicita de Augas de Galicia por atoparse nas marxes do río Castro, a autorización de obras, no polígono 41, parcela 970, no lugar de O Cepedo nº 5, parroquia de Quembre (San Pedro), Concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72188. As obras solicitadas consisten no peche de parcela mediante postes de formigón, dúas filas de bloques prefabricados e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 02 de decembro de 2020 O xefe do servizo territorial Néstor Rodríguez Arias (sinatura dixital ao marxe)
10/12/2020 | Administración LocalMunicipal
A Baña
Aprobación definitiva da modificación de créditos (suplemento de crédito 1/2020)

Expediente: 2020/T002/000001 Asunto: suplemento de crédito nº 1/2020 Por Resolución da Alcaldía do 04/12/2020 elevouse a definitivo, por non terse presentado alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 28/10/2020. Procédese a súa publicación coa seguinte desagregación (artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, en relación co artigo 177 da mesma norma): A Baña, 4 de decembro de 2020 José Antonio Pereira Gil, alcalde
10/12/2020 | Administración LocalMunicipal
Oza-Cesuras
Delegación de sinatura

A N U N C I O DELEGACIÓN DE SINATURAS Por Resolución da Alcaldía do pasado 3 de setembro de 2020 (BOP da Coruña núm.176, do 14.09.2018) co obxeto de axilizar o funcionamento da Administración local acordouse delegar a sinatura do secretario-interventor, para os exclusivos efectos da realización da intervención da comprobación material dos investimentos municipais das obras municipais de importe inferior a a 40.000 euros (IVE excluído), no traballador deste concello D. David Albert Sela Ruiz Villa. Así mesmo, por Resolución da Alcaldía do 11 de outubro de 2020 (BOP da Coruña núm.200, do 19.10.2018) co mesmo obxectivo acordouse delegar a sinatura do secretario-interventor, para os exclusivos efectos da realización da intervención da comprobación material dos subministros e servizos municipais de importe inferior a a 15.000 euros (IVE excluído), nese mesmo traballador municipal. Pequenas variacións organizativas levadas a cabo no concello fan necesario deixar sen efecto ditas delegacións de sinatura polo que, esta Alcaldía, en cumprimento do establecido no Real Decreto 424/2017, do 28 de abril, por el que se regula el régimen jurídico del control interno en las entidades del Sector Público Local en relación coa Lei 9/2017, do 8 de novembro, de contratos do sector público, a proposta do secreterio-interventor, acordou: PRIMEIRO.–Deixar sen efecto as delegacións de sinatura do secretario-interventor, para os exclusivos efectos da realización da intervención da comprobación material dos subministros e servizos municipais de importe inferior a a 15.000 euros (IVE excluído) e dos investimentos municipais das obras municipais de importe inferior a a 40.000 euros (IVE excluído) no traballador D. David Albert Sela Ruiz Villa. SEGUNDO.–Delegar a sinatura do secretario-interventor, para os exclusivos efectos da realización da intervención da comprobación material dos investimentos municipais das obras municipais de importe inferior a a 40.000 euros (IVE excluído), no traballador deste concello D. John Graham Passarrius Ceperuelo. TERCEIRO.–Delegar a sinatura do secretario-interventor, para os exclusivos efectos da realización da intervención da comprobación material dos subministros e servizos municipais de importe inferior a a 15.000 euros (IVE excluído), no traballador deste concello D. John Graham Passarrius Ceperuelo. CUARTO.–Notificar o presente acordo aos interesados e publicalo no Boletín Oficial da Provincia da Coruña, para os efectos oportunos. En Oza-Cesuras, 2 de decembro de 2020. O ALCALDE Asdo.: José Pablo González Cacheiro
10/12/2020 | Administración LocalMunicipal
Vimianzo
Anuncio de aprobación definitiva de expedientes de modificación de crédito núm.2020/SC/03

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, e o réxime especial establecido no artigo 20.2 do Real Decreto-lei 11/2020, de 31 de marzo, polo que se adoptan medidas urxentes complementarias no ámbito social e económico para facer fronte ao Covid_19, publicase a o expedientes de modificación de créditos núm.2020/SC/01 aprobado por Resolución de Alcaldía núm.1181/2020 de data 19/11/2020, convalidada no Pleno Ordinario celebrado con data 27.11.2020, que se fai público resumido por capítulos: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderán interpor directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Vimianzo, 1 de decembro de 2020 A Alcaldesa Mónica Rodríguez Ordoñez
10/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.74399. Concello de Porto do Son. Porto do Son

ANUNCIO DE INFORMACIÓN PÚBLICA CLAVE: DH. V15.74399 O CONCELLO DE PORTO DO SON, de conformidade co artigo 245 do Regulamento do dominio público hidráulico, solicita autorización para o vertido ao río Sieira (cunca da ría de Muros e Noia) dun caudal de 111.952,8 m 3 /ano de augas residuais domésticas depuradas procedentes da EDAR de Xuño asentada en Santa Mariña de Xuño (T. M. Porto do Son). As augas residuais domésticas procedentes do saneamento dos núcleos de Caamaño, O Campanario, O Candeiro, A Cruz, O Portal e As Pulidas, da parroquia de Santa María de Caamaño, e os núcleos da Agra, O Campanario, Carballido, O Carrapatal, O Cruceiro, O Curro, Outon, Pocilgas, Trasdoanes e O Moucho da parroquia de Santa Mariña de Xuño (T. M. Porto do Son), son tratadas nun sistema de depuración deseñado para 1.013 habitantes equivalentes, que conta cos seguintes dispositivos: Liña de auga – Desbaste de grosos de 1 m de diámetro con reixa de limpeza manual con luz de paso de 30 mm. – Dobre canle de desbaste de finos: • Canle dotada de tamiz autolimpable de escaleira de 3 mm de luz de paso. • Canle con reixa de limpeza manual con luz de paso de 30 mm. – Desareador estático de fluxo horizontal de 3 m de lonxitude x 0,8 m de ancho x 0,4 m de altura de lámina de auga. – Tratamento biolóxico en reactor de 450 m 3 de volume útil, con axitación e aireación mediante soplantes e difusores. – Decantador secundario estático cadrado de fluxo vertical de 5,8 m de lonxitude x 5,8 m de ancho x 4,58 m de altura total. – Tratamento terciario de desinfección mediante cloración en labirinto de catro canles de 35 m 3 de volume total. Liña de lodos – Espesador por gravidade troncocónico de 3 m de diámetro x 1,2 m de altura e volume total de 15 m 3. Unha vez depuradas, as augas residuais son vertidas ao río Sieira (cunca da ría de Muros e Noia), a través dunha condución de PVC de 250 mm de diámetro e 150,85 m de lonxitude, no punto de coordenadas UTM (datum ETRS89): X=497.937; Y=4.721.715. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 03 de decembro de 2020. Xefa da Área de Vertidos Fatoumata Binta An Buchaib Bovio
10/12/2020 | Administración LocalMunicipal
Cariño
Piscina novembro 2020

No Decreto da Alcaldía 534/2020, de data 3 de decembro de 2020, aprobáronse os padróns fiscais de contribuíntes que deseguido se relacionan: - Taxa por prestación do servizo público das instalacións da piscina municipal de Cariño, correspondente ó mes de novembro de 2020. Prazo de ingreso: O prazo de ingreso en período voluntario será dende o día 3 de decembro de 2020 ata o 2 de febreiro de 2020, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 4 de decembro de 2020. O Alcalde José Miguel Alonso Pumar
10/12/2020 | Administración LocalConsorcios
Consorcio de Turismo y Congresos
Anuncio da aprobación definitiva da modificacion de crédito 2/2020 mediante transferencia de crédito

CONSORCIO DE TURISMO E CONGRESOS DA CORUÑA ANUNCIO DA APROBACIÓN DEFINITIVA DA MODIFICACION DE CRÉDITO 2/2020 MEDIANTE TRANSFERENCIA DE CRÉDITO A Xunta de Goberno do Consorcio de Turismo e Congresos da Coruña realizada o 12 de novembro de 2020 aprobou inicialmente o expediente de modificación de crédito 2/2020 do orzamento para o exercicio 2020, mediante transferencia de crédito. Transcorridos quince días hábiles dende a publicación no BOP n.º 194, do 16 de novembro de 2020, sen se presentaren reclamacións ou alegacións, o acordo inicial enténdese definitivamente adoptado, o que se fai publico de conformidade cos arts.169.3 e 177.2 do Texto refundido da Lei Reguladora das Facendas Locais. O resumo da transferencia de crédito é o seguinte: Así mesmo, tras a transferencia de crédito, o resumo do orzamento de gastos por capítulos é o seguinte: Contra a aprobación definitiva das devanditas modificacións orzamentarias poderá interpoñerse directamente un recurso contencioso-administrativo na forma e prazos que establece a estes efectos a Lei 29/1998, do 13 de xullo, reguladora da xurisdición contencioso-administrativa, sen que dita interposición implique, por si mesma, a suspensión das modificacións definitivamente aprobadas ou a súa inexecución, así mesmo, poderán interpoñerse cantos outros recursos ou accións procedan en dereito. A Coruña, 9 de decembro de 2020. O presidente D. Juan Ignacio Borrego Vázquez
10/12/2020 | Administración LocalMunicipal
San Sadurniño
Exposición pública de aprobación do padrón fiscal da escola infantil municipal do mes de novembro de 2020

ANUNCIO Exposición pública de aprobación do padrón fiscal da escola infantil municipal do mes de novembro de 2020 Apróbase por Resolución da Alcaldía, decreto n.º 329/2020, con data dous de decembro de 2020, o padrón fiscal do mes de novembro do exercicio 2020 das tarifas correspondentes ás persoas usuarias da EIM A Rolada, que comprende un total de 17 recibos por un importe de 2.540,36 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interponer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante tranferencia bancaria nos dez primeros días do mes seguinte, na entidade ou entidades financiera que indique a concesionaria do servizo. San Sadurniño, 4 de decembro de 2020. O ALCALDE Secundino García Casal
30/12/2020 | Administración LocalMunicipal
O Pino
Aprobación padrón auga 3º trimestre 2020

A Xunta de Goberno Local, en sesión extraordinaria que tivo lugar o día 22/12/2020, acordou por unanimidade: Aprobar o padrón das taxas polo servizo de subministración de auga, conservación de contadores, canon da auga, coeficiente de vertedura, correspondente ó 3º trimestre de 2020. O referido padrón estará a disposición do público durante o prazo de quince días hábiles, que comezará a contar dende o día seguinte ó da publicación deste anuncio no Boletín Oficial da Provincia e no taboleiro de anuncios do Concello, para que as persoas interesadas poidan examinalo e, no seu saco, formular as reclamacións que estimen oportunas. Contra as liquidacións incorporadas ó Padrón poderán presentar perante o Concello de O Pino o recurso de reposición previo ao contencioso-administrativo regulado no artigo 14.2 do texto refundido da lei reguladoras das facendas locais aprobado por Real Decreto Lexislativo 2/2004, do 5 de marzo, durante o prazo dun mes dende o día seguinte ó que remate a exposición ó publico do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderse interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. O canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte có disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Transcorrido o período voluntario, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. O Pino, a 23 de decembro de 2020. O alcalde-presidente, Asdo.: Manuel Taboada Vigo
30/12/2020 | Administración LocalMunicipal
Culleredo
Economía, Facenda e Réxime Interior
Oferta emprego público 2020

A Xunta de Goberno Local en sesión ordinaria do 28 de decembro de 2020 aprobou a oferta de emprego público para o exercicio 2020, configurada polas seguintes prazas: O que se fai público para o xeral coñecemento Culleredo, a 28 de decembro de 2020 A concelleira de Seguridade Cidadá e Persoal Marta María Figueroa Fuentes PD Resolución do 13/07/2020; BOP núm.114 do 23/07/2020 A Xunta de Goberno Local en sesión ordinaria do 28 de decembro de 2020 aprobou a oferta de emprego público complementaria á Oferta de emprego público para o exercicio 2019, configurada pola seguinte praza: O que se fai público para o xeral coñecemento Culleredo, a 28 de decembro de 2020 A concelleira de Seguridade Cidadá e Persoal Marta María Figueroa Fuentes PD Resolución do 13/07/2020; BOP núm.114 do 23/07/2020
30/12/2020 | Administración LocalMunicipal
Carballo
Aprobación definitiva expediente de modificación orzamentaria

De conformidade cos artigos 169 e 177.2 do Real decreto lexislativo 2/2004, de 5 de marzo, considérase definitivamente aprobado o expediente de modificación orzamentaria, crédito extraordinario 2/2020, e suplemento de crédito número 3/2020 unha vez aprobado inicialmente polo Pleno en sesión celebrada o día 24 de novembro de 2020, publicado no boletín oficial da provincia núm.204 de data 30 de novembro de 2020, e transcorrido o prazo de quince días hábiles sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado expediente de modificación orzamentaria, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Carballo, 23 de decembro de 2020 O Alcalde Evencio Ferrero Rodríguez
30/12/2020 | Administración LocalMunicipal
Culleredo
Economía, Facenda e Réxime Interior
Oferta emprego público complementaria 2019

A Xunta de Goberno Local en sesión ordinaria do 28 de decembro de 2020 aprobou a oferta de emprego público complementaria á oferta de emprego público do exercicio 2019, configurada pola seguinte praza: O que se fai público para o xeral coñecemento Culleredo, a 28 de decembro de 2020 A concelleira de Seguridade Cidadá e Persoal Marta María Figueroa Fuentes PD Resolución do 13/07/2020; BOP núm.114 do 23/07/2020
30/12/2020 | Administración LocalMunicipal
Boimorto
Padrón fiscal servizo de axuda no fogar mes novembro 2020

Por Decreto de Alcaldía n.º 474/2020 de data 21/12/2020, rectificado por Decreto 480/2020 de data 22/12/2020, acordou aprobar os padróns fiscais do mes de novembro de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.811,83 € e 900,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 23 de decembro de 2020 A alcaldesa Asdo.- María Jesús Novo Gómez
30/12/2020 | Administración LocalMunicipal
Oroso
Aprobación inicial de modificación de créditos núm.2020/16

Transcorrido o prazo de exposición ao público do expediente de modificación de créditos 2020/16 por suplemento de crédito sen presentación de alegacións trala publicación de anuncio da aprobación inicial no BOP de data 3 de decembro, procédese a súa publicación por capítulos, de conformidade co artigo 169.3 TR 2/2004 da lei das facendas locais en relación co artigo 177.2 TR 2/2004. De acordo co disposto no artigo 171 da mesma lei, contra a aprobación do presente expediente poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia a contar dende o día seguinte da publicación do presente anuncio. En Oroso a 29 de decembro de 2020 A Alcaldesa-Presidenta en funcións Rene Antonio Giudici Ballega
30/12/2020 | Administración LocalMunicipal
Monfero
Exposición pública aprobación padróns fiscais S. A. F. novembro 2020

Por acordo da X. G. L de data 23/12/2020 aprobáronse os padróns fiscais do mes de NOVEMBRO de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 1.580,49€ de € e 34,81€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 23 de DECEMBRO de 2020 O Alcalde Andrés Feal Varela.
30/12/2020 | Administración LocalMunicipal
A Coruña
Tesourería e Recadación
Conta xeral do exercicio 2019

Formada a Conta Xeral desta Corporación correspondente ao exercicio orzamentario de 2019, comprensiva da do propio Concello e os Estados e Contas Anuais da Empresa Municipal de Augas da Coruña. S. A. (EMALCSA) e Empresa Municipal Vivenda, Servizos e Actividades, S. A. U. (EMVSA) como sociedades mercantís de capital integramente de propiedade municipal, a do Instituto Municipal Coruña Espectáculos (IMCE), a do Consorcio de Turismo e Congresos da Coruña, a do Consorcio para la Promoción de la Música, a da Fundación EMALCSA, e a da Fundación Luis Seoane, xunto con todos os documentos e anexos que a integran, e informada favorablemente pola Comisión de Economía, Facenda e Administración Xeral (que actúa neste caso como Comisión Especial de Contas) na súa reunión do día 29 de decembro actual, estará exposta ó público durante o prazo de quince días hábiles, a contar dende o día seguinte ó da publicación deste anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas. O referido expediente quedará posto de manifesto nas dependencias da Tesouraría Xeral, sitas na rúa da Franxa, nº 20 desta Cidade, durante o mencionado prazo e na Web municipal. Todo iso de conformidade co disposto no artigo 212.3) do R. D. L.2/2004, de 5 de marzo (B. O. E. do 9/03/2004), Texto Refundido da Lei Reguladora das Facendas Locais. A Coruña, 29 de decembro de 2020 A Alcaldesa Asdo.: Inés Rey García
30/12/2020 | Administración LocalMunicipal
Lousame
Acordo do pleno do Concello de Lousame polo que se aproba inicialmente o orzamento municipal para o exercicio 2021

O Pleno do Concello de Lousame, na sesión que tivo lugar o día 28.12.2020, acordou a aprobación inicial do Orzamento Xeral, Bases de Execución e Cadro de Persoal para o exercicio económico de 2021. No cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente completo a exposición pública polo prazo de quince días hábiles a contar desde o día seguinte ao da inserción deste anuncio no BOP, para que os interesados poidan examinalo e presentar as reclamacións que estimen oportunas. Se transcorrido o citado prazo non se presentasen reclamacións, considerarase aprobado definitivamente o Orzamento. Lousame, a 28 de decembro de 2020. A Alcaldesa Mª Teresa Villaverde Pais